Ausiás Despuig (Exativa, 1423 - Roma, 2 de setiembre de 1483) estió un cardenal y arcebispe catolico valenciano.

Biografia
Naixiu d'Exativa en 1423. Estió canonche en Barcelona, en Chirona, en Uesca y en La Seu d'Urgell.

O rei Alifonso V d'Aragón le nombró canceller d'o Estudio Cheneral d'o reino y canonche d'a seu en 1457. Dimpués estió consellero d'o suyo succesor, o rei Chuan II d'Aragón, qui le nombró arcebispe de Murriali, en o Reino de Sicilia.

En 1470 Ferrando II d'Aragón le nombró gubernador de Sicilia, cargo que mantenió dica 1478. En 1472 fue nombrau gubernador de Roma y embaixador d'o Reino de Valencia en a Santa Seu.

O Papa Sixto IV le elevó a o rango de cardenal en o Consistorio papal d'o 7 de mayo de 1473 con o títol de cardenal presbitero d'os Santos Vitale, Valeria, Chervasio y Protasio y en 1475 fue nombrau arcebisbe de Zaragoza, cargo d'o que dimitió en 1478. En 1476 fue nombrau administrador apostolico de Capaccio Paestum y abat de San Pietro d'Eboli. En 1477 optó a o títol de Cardenal presbitero de Santa Sabina. Por requesta d'o papa fació cuantas misions de caracter politico y diplomatico devant de l'emperador Frederico III y d'a dieta de Frankfurt. En 1482 fue nombrau Camarlengo d'o Colechio Cardenalicio.

Morió o 2 de setiembre de 1483, a la edat de 60 anyos.
Ausiás Despuig